ddrg/super_eurlex huggingface dataset:
Odločba Sveta

z dne 5. decembra 1995

o spremembi Uredbe (EGS) št. 2847/93 in Odločbe 89/631/EGS v zvezi z rokom za izvajanje določenih pilotnih projektov za stalno spremljanje položaja ribiških plovil Skupnosti in v zvezi s prispevkom Skupnosti za stroške, nastale pri njihovem spremljanju

(95/528/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti, zlasti člena 43 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker so zaradi zamud pri izvajanju pilotnih projektov za stalno spremljanje položaja ribiških plovil Skupnosti, bodisi s kopnega bodisi s satelita, določenih v členu 3(2) Uredbe Sveta (EGS) št. 2847/93 z dne 12. oktobra 1993 o vzpostavitvi nadzornega sistema za skupno ribiško politiko [3] nekatere države članice zaprosile, da se zadevno obdobje podaljša;

ker je treba tem državam članicam odobriti dodaten čas za dokončanje njihovih projektov, tako da bi bili kar najbolj uporabni;

ker je zato treba preložiti tudi datum, ko bo Svet odločal o uporabi sistema za stalno spremljanje položaja, navedenega v členu 3(1) Uredbe (EGS) št. 2847/93;

ker je treba zato, da bi zadevnim državam članicam omogočili, da svoje načrte stroškov za izvajanje pilotnih projektov prilagodijo obdobju, določenem v členu 2a(2) Odločbe Sveta 89/631/EGS z dne 27. novembra 1989 o finančnem prispevku Skupnosti za stroške, ki jih imajo države članice pri zagotavljanju skladnosti s sistemom Skupnosti za ohranjanje in upravljanje ribolovnih virov [4], kot je treba prilagoditi tudi rok, v katerem morajo države članice predložiti svoje vloge za povračilo stroškov za izvajanje navedenih pilotnih projektov,

SPREJEL NASLEDNJO ODLOČBO:

Člen 1

Uredba Sveta (EGS) št. 2847/93 se spremeni, kot sledi:

(1) v členu 3(1) se datum "1. januar 1996" nadomesti z datumom "1. julij 1996";

(2) v členu 3(2) se datum "30. junij 1995" nadomesti z datumom "31. december 1995".

Člen 2

Odločba 89/631/EGS se spremeni, kot sledi:

(1) v členu 2a(2) se datum "1. junij 1995" nadomesti z datumom "31. december 1995";

(2) v odstavku 4 Priloge A se datum "1. oktober 1995" nadomesti z datumom "30. april 1996".

Člen 3

Ta odločba je naslovljena na države članice.

V Bruslju, 5. decembra 1995

Za Svet

Predsednik

J. A. Griñán

[1] UL C 313, 24.11.1995, str. 6

[2] UL C 308, 20.11.1995.

[3] UL L 261, 20.10.1993, str. 1.

[4] UL L 364, 14.12.1989, str. 64. Odločba, kakor je bila nazadnje spremenjena z Odločbo 94/207/ES (UL L 101, 20.4.1994, str. 9).

--------------------------------------------------
Sklep Sveta

z dne 18. decembra 1995

o sklenitvi Sporazuma med Evropsko skupnostjo in Republiko Ekvador o predhodnih sestavinah in kemijskih snoveh, ki se pogosto uporabljajo v nezakoniti proizvodnji mamil ali psihotropnih snovi

(95/569/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 Pogodbe v povezavi s prvim stavkom člena 228(2) in člena 228(4) Pogodbe,

ob upoštevanju priporočila Komisije,

ker je 25. septembra 1995 Svet pooblastil Komisijo, da v imenu Skupnosti s pogajanji uskladi sporazume o nadzoru nad predhodnimi sestavinami in kemijskimi snovmi z državami članicami Organizacije ameriških držav in prednostno z državami članicami Kartagenskega sporazuma; ker je Komisija na podlagi tega pooblastila 13. novembra 1995 zaključila pogajanja z Republiko Ekvador;

ker je primerno, da se odobri Sporazum med Evropsko skupnostjo in Republiko Ekvador o predhodnih sestavinah in kemijskih snoveh, ki se pogosto uporabljajo v nezakoniti proizvodnji mamil ali psihotropnih snovi;

ker je primerno, da Svet pooblasti Komisijo, ob posvetovanju s posebnim odborom, ki ga imenuje Svet, da v imenu Skupnosti odobri spremembe, če Sporazum predvideva, da jih sprejme Mešana skupina za spremljanje; ker mora biti takšno pooblastilo omejeno na spremembe prilog k Sporazumu, kolikor se nanašajo na snovi, ki jih že pokriva zakonodaja Skupnosti o predhodnih sestavinah in kemijskih snoveh,

SKLENIL:

Člen 1

Sporazum med Evropsko skupnostjo in Republiko Ekvador o predhodnih sestavinah in kemijskih snoveh, ki se pogosto uporabljajo v nezakoniti proizvodnji mamil ali psihotropnih snovi, se odobri v imenu Skupnosti.

Besedilo sporazuma je priloženo temu sklepu.

Člen 2

Predsednik Sveta je pooblaščen da imenuje osebo, pooblaščeno za podpis Sporazuma.

Člen 3

Predsednik Sveta v imenu Skupnosti deponira listino, predvideno v členu 12 Sporazuma [1].

Člen 4

1. Skupnost v Mešani skupini za spremljanje, predvideni v členu 9 Sporazuma, zastopa Komisija, ki ji pomagajo predstavniki držav članic.

2. Komisija je pooblaščena, da v imenu Skupnosti odobri spremembe prilog k Sporazumu, ki jih sprejme Mešana skupina za spremljanje v skladu s postopkom, določenim v členu 10 Sporazuma.

Komisiji pri opravljanju te naloge pomaga posebni odbor, ki ga imenuje Svet in je odgovoren za določitev skupnega stališča.

3. Pooblastilo iz odstavka 2 je omejeno na tiste snovi, ki jih že pokriva ustrezna zakonodaja Skupnosti o predhodnih sestavinah za prepovedane droge in kemijskih snoveh.

Člen 5

Ta sklep se objavi v Uradnem listu Evropskih skupnosti.

V Bruslju, 18. decembra 1995

Za Svet

Predsednik

J. Borrell Fontelles

[1] Dan začetka veljavnosti Sporazuma objavi generalni sekretariat Sveta v Uradnem listu Evropskih skupnosti.

--------------------------------------------------
Sklep Sveta in Komisije

z dne 4. decembra 1995

o sklenitvi Dodatnega protokola k Evropskemu sporazumu o pridružitvi med Evropskimi skupnostmi in njihovimi državami članicami na eni strani in Republiko Bolgarijo na drugi strani

(95/558/ES, Euratom)

SVET EVROPSKE UNIJE IN

KOMISIJA EVROPSKIH SKUPNOSTI STA

ob upoštevanju Pogodbe o ustanovitvi Evropske skupnosti ter zlasti člena 238 Pogodbe v povezavi z drugim stavkom člena 228(2) in drugim pododstavkom člena 228(3) Pogodbe,

ob upoštevanju Pogodbe o Evropski skupnosti za atomsko energijo in zlasti drugega pododstavka člena 101 Pogodbe,

ob upoštevanju predloga Komisije,

ob upoštevanju privolitve Evropskega parlamenta [1],

ob upoštevanju odobritve Sveta v skladu s členom 101 Pogodbe o ustanovitvi Evropske skupnosti za atomsko energijo,

ker je Evropski svet na svojem zasedanju v Koebenhavnu 21. in 22. junija 1993 zahteval, naj se odprejo nadaljnji programi Skupnosti za pridružene države Srednje in Vzhodne Evrope, pri čemer naj bodo izhodišče programi, ki so že odprti za države EFTA;

Ker je Komisija v imenu Evropske skupnosti in Evropske skupnosti za atomsko energijo izpogajala Dodatni protokol k Evropskemu sporazumu z Republiko Bolgarijo,

SKLENILA:

Člen 1

Dodatni protokol k Evropskemu sporazumu o pridružitvi med Evropskimi skupnostmi in njihovimi državami članicami na eni strani in Republiko Bolgarijo na drugi strani, podpisan 20. julija 1995, je odobren v imenu Evropske skupnosti in v imenu Evropske skupnosti za atomsko energijo.

Besedilo dodatnega protokola je priloženo temu sklepu.

Člen 2

Stališče Skupnosti v Pridružitvenem svetu sprejme Svet na predlog Komisije v skladu z ustreznimi določbami Pogodbe o ustanovitvi Evropske skupnosti in Pogodbe o ustanovitvi Evropske skupnosti za atomsko energijo.

Člen 3

Predsednik Sveta v imenu Evropske skupnosti pošlje uradno obvestilo, predvideno v členu 4 Dodatnega protokola [2]. Predsednik Komisije pošlje enako uradno obvestilo za Evropsko skupnost za atomsko energijo.

V Bruslju, 4. decembra 1995

Za Svet

Predsednik

J. Solana

Za Komisijo

J. Santer

Predsednik

[1] UL C 323, 4.12.1995.

[2] Datum začetka veljavnosti Dodatnega protokola bo Generalni sekretariat Sveta objavil v Uradnem listu Evropskih skupnosti.

--------------------------------------------------
Odločba Komisije

z dne 10. marca 1995

o spremembi Odločbe 93/231/EGS o pooblastitvi nekaterih držav članic, da za trženje semenskega krompirja na njihovem celotnem ozemlju ali le na delu njihovega ozemlja, uporabljajo strožja merila glede nekaterih bolezni, kot so določena v prilogah I in II k Direktivi Sveta 66/403/EGS

(95/76/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 66/403/EGS z dne 14. junija 1966 o trženju semenskega krompirja [1], kakor je bila nazadnje spremenjena z Direktivo 93/3/EGS [2] in zlasti člena 13(2) Direktive,

ob upoštevanju zahtev, ki jih je dala Finska,

ker je Komisija z Odločbo 93/231/EGS [3], kakor je bila spremenjena z Odločbo 95/21/ES [4], v primeru trženja semenskega krompirja na celotnem ozemlju nekaterih držav članic ali na delih njihovega ozemlja odobrila strožja merila glede nekaterih bolezni, kot so predpisana v prilogah I in II k Direktivi 66/403/EGS;

ker se iz primerjave ukrepov, ki jih je sprejela Finska za določena območja glede njihove domače pridelave semenskega krompirja, in stopenj Skupnosti za osnovni semenski krompir, lahko domneva da

- "ES stopnja1" izpolnjuje strožje pogoje,

- je "ES stopnja 2" enakovredna domači proizvodnji, namenjeni za pridelavo semenskega krompirja,

in

- je "ES stopnja 3" enakovredna domači proizvodnji, namenjeni za pridelavo krompirja;

ker naj bo Finska zato pooblaščena, da na določenih delih svojega ozemlja omeji trženje semenskega krompirja samo na stopnje Skupnosti osnovnega semena, ki jih je uvedla Direktiva Komisije 93/17/EGS [5];

ker je takšno pooblastilo v skladu z obveznostmi držav članic v okviru splošnih pravil o zdravstvenem varstvu rastlin, predpisanih z Direktivo Sveta 77/93/EGS [6], kakor je bila nazadnje spremenjena z Direktivo 94/13/ES [7];

ker so ukrepi, predvideni s to odločbo, v skladu z mnenjem Stalnega Odbora za seme in razmnoževalni material za poljedelstvo, vrtnarstvo in gozdarstvo,

SPREJELA NASLEDNJO ODLOČBO:

Člen 1

V prilogi k Odločbi 93/231/EGS se pred vpisom, ki se nanaša na Nemčijo, vstavi sledeči vpis:

"1 | 2 |

Finska | Mestne občine Liminka, Temmes in Tyrnävä" |

.

Člen 2

Ta odločba je naslovljena na države članice.

V Bruslju, 10. marca 1995

Za Komisijo

Franz Fischler

Član Komisije

[1] UL 125, 11.7.1966, str. 2320/66.

[2] UL L 54, 5.3.1993, str. 21.

[3] UL L 106, 30.4.1993, str. 11.

[4] UL L 28, 7.2.1995, str. 13.

[5] UL L 106, 30.4.1993, str. 7.

[6] UL L 26, 31.1.1977, str. 5.

[7] UL L 92, 9.4.1994, str. 27.

--------------------------------------------------
Sklep Sveta

z dne 22. decembra 1994

o začasni uporabi nekaterih členov drugih dodatnih protokolov k Evropskim sporazumom med Evropskimi skupnostmi in njihovimi državami članicami na eni strani in nekaterimi tretjimi državami na drugi strani in k Začasnemu sporazumu o trgovini in trgovinskih zadevah med Evropsko gospodarsko skupnostjo in Evropsko skupnostjo za premog in jeklo na eni strani in istimi državami na drugi strani

(94/937/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 Pogodbe,

ob upoštevanju Evropskega sporazuma, podpisanega z Romunijo 1. februarja 1993, kakor je bil spremenjen z Dodatnim protokolom, podpisanim 21. decembra 1993,

ob upoštevanju Začasnega sporazuma [1] z Romunijo, ki je začel veljati 1. maja 1993, kakor je bil spremenjen z Dodatnim protokolom, podpisanim 21. decembra 1993,

ob upoštevanju Evropskega sporazuma, podpisanega z Republiko Bolgarijo 8. marca 1993, kakor je bil spremenjen z Dodatnimi protokolom, podpisanim 21. decembra 1993,

ob upoštevanju Začasnega sporazuma [2] z Republiko Bolgarijo, ki je začel veljati 31. decembra 1993, kakor je bil spremenjen z Dodatnim protokolom, podpisanim 21. decembra 1993,

ob upoštevanju sklepov Sveta za splošne zadeve, ki je zasedal 31. oktobra 1994,

ob upoštevanju predloga Komisije,

ker je Komisija v imenu Skupnosti s pogajanji uskladila Druge dodatne protokole k Začasnemu sporazumu o trgovini in trgovinskih zadevah in k Evropskim sporazumom z Romunijo in Republiko Bolgarijo;

ker bi bilo treba začasno uporabiti ustrezne dele teh Drugih dodatnih protokolov za izdelke, ki jih zadeva Pogodba o ustanovitvi Evropske skupnosti, in sicer od 1. januarja 1995 do dokončanja postopkov, potrebnih za njihovo sklenitev,

SKLENIL:

Edini člen

Do uradne sklenitve Drugih dodatnih protokolov, so ustrezni členi, ki se začasno uporabljajo od 1. januarja 1995, naslednji:

- člena 1 in 2 Drugega dodatnega protokola k Evropskemu sporazumu med Evropskimi Skupnostmi in njihovimi državami članicami na eni strani in Romunijo na drugi strani in k Začasnemu sporazumu o trgovini in trgovinskih zadevah med Evropsko gospodarsko skupnostjo in Evropsko skupnostjo za premog in jeklo na eni strani in Romunijo na drugi strani,

- člena 1 in 2 Drugega dodatnega protokola k Evropskemu sporazumu med Evropskimi Skupnostmi in njihovimi državami članicami na eni strani in Republiko Bolgarijo na drugi strani in k Začasnemu sporazumu o trgovini in trgovinskih zadevah med Evropsko gospodarsko skupnostjo in Evropsko skupnostjo za premog in jeklo na eni strani in Republiko Bolgarijo na drugi strani,

Besedila parafiranih Drugih dodatnih protokolov, vključno z ustreznimi členi, so priložena temu sklepu.

V Bruslju, 22. decembra 1994

Za Svet

Predsednik

H. Seehofer

[1] UL L 81, 2.4.1993, str. 2.

[2] UL L 323, 23.12.1994, str. 2.

--------------------------------------------------
Odločba Komisije

z dne 21. decembra 1993

o standardnem obrazcu za sporočilo odločitve o podelitvi znaka za okolje Skupnosti

(94/10/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 880/92 z dne 23. marca 1992 o sistemu Skupnosti za podeljevanje znaka za okolje Skupnosti [1] in zlasti člena 10(3) Uredbe,

ker člen 10(3) Uredbe (EGS) št. 880/92 predvideva, da pristojni organ države članice po oceni izdelka sprejme odločitev o podelitvi znaka za okolje Skupnosti; ker je nadalje predvideno, da se taka odločitev skupaj z vsemi rezultati navedene ocene in njenim povzetkom sporoči Komisiji;

ker bi moral standardni obrazec prispevati k preglednosti ocene izdelka in postopkov podelitve;

ker so ukrepi, predvideni v tej odločbi, v skladu z mnenjem odbora, ustanovljenega po členu 7 Uredbe (EGS) št. 880/92,

SPREJELA NASLEDNJO ODLOČBO:

Člen 1

S tem se določi standardni obrazec iz člena 10(3) Uredbe (EGS) št. 880/92 v obliki, podani v Prilogi k tej odločbi.

Člen 2

Ta odločba je naslovljena na države članice.

V Bruslju, 21. decembra 1993

Za Komisijo

Yannis Paleokrassas

Član Komisije

[1] UL L 99, 11.4.1992, str. 1.

--------------------------------------------------

PRILOGA

+++++ TIFF +++++

+++++ TIFF +++++

--------------------------------------------------
Odločba Komisije

z dne 18. aprila 1994

o priznanju cepiva proti steklini

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 92/65/EGS z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS [1] in zlasti tretje alinee člena 10(2)(a) in (3)(b)(i) Direktive,

ker je treba priznati cepiva proti steklini, dovoljena za pse in mačke, s katerimi se trguje med državami članicami, ki se uporabljajo pri psih in mačkah, starejših od treh mesecev, namenjenih za trgovanje med državami članicami, in pri psih in mačkah, ki bodo na voljo na trgu na Irskem in v Združenem kraljestvu, po poreklu pa niso iz teh držav;

ker morajo biti takšna cepiva v skladu s tretjo alineo člena 10(2)(a) in (3)(b)(i), inaktivirana cepiva, z najmanj eno mednarodno antigensko enoto (standard WHO), izmerjeno v skladu s testom aktivnosti po metodi, opisani v Evropski farmakopeji;

ker je za cepiva, ki bodo priznana na ravni Skupnosti, treba še določiti pravila za izdelavo cepiv; pri tem je primerno sklicevanje na protokole, opisane v ustrezni monografiji Evropske farmakopeje;

ker so ukrepi, predvideni s to direktivo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Na ravni Skupnosti se priznajo cepiva, ki so izdelana v skladu s protokoli, določenimi v monografiji Evropske farmakopeje o cepivu proti steklini (inaktivirano) za uporabo v veterini (vaccinum rabiei inactivatum ad usum veterinarium).

Člen 2

Ta odločba je naslovljena na države članice.

V Bruslju, 18. aprila 1994

Za Komisijo

René Steichen

Član Komisije

[1] UL L 268, 14.9.1992, str. 54.

--------------------------------------------------
Odločba Komisije

z dne 16. decembra 1994

o posebnih pogojih za odobritev obratov za preembaliranje iz Direktive Sveta 77/99/EGS in pravilih za trženje izdelkov iz teh obratov

(94/837/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 77/99/EGS z dne 21. decembra 1976 o sanitarnih problemih, ki vplivajo na proizvodnjo in trženje mesnih izdelkov ter nekaterih drugih izdelkov živalskega izvora [1], kakor je bila nazadnje spremenjena z Direktivo 92/118/EGS [2] in zlasti člena 17 Direktive,

ker lahko obrati za preembaliranje poleg preembaliranja in/ali presortiranja izvajajo tudi druge dejavnosti, kot so rezanje ali narezovanje mesnih izdelkov; ker lahko zaradi tega pride do rokovanja z izdelki, ki niso zaščiteni z ovojem ali ovojnim materialom;

ker je treba opredeliti higienske pogoje, pod katerimi se ti postopki lahko izvajajo;

ker je prav tako potrebno določiti pravila za označevanje zdravstvene ustreznosti izdelkov iz teh obratov za preembaliranje;

ker so ukrepi, predvideni s to odločbo v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

1. Obrati za preembaliranje, ki izdelke samo presortirajo, ne da bi odstranili embalažo, morajo izpolnjevati ustrezne pogoje, določene v točki 1 poglavja VII Priloge B k Direktivi 77/99/EGS.

2. Obrati za preembaliranje, ki izvajajo postopke odstranjevanja embalaže in preembaliranja, morajo izpolnjevati ustrezne pogoje, določene v poglavjih I in II Priloge A k Direktivi 77/99/EGS, in ustrezne pogoje iz točk 1(a), (b), (d), (e) in (f) ter 2(a), (c), (i) in (j) poglavja I Priloge B k navedeni direktivi.

Člen 2

1. Izdelki iz obratov za preembaliranje iz člena 1(1) morajo obdržati oznako zdravstvene ustreznosti proizvodnega obrata porekla.

Izdelki iz obratov za preembaliranje iz člena 1(2) morajo biti označeni z oznako zdravstvene ustreznosti v skladu z določbami iz poglavja VI Priloge B k Direktivi 77/99/EGS. Oznako zdravstvene ustreznosti obratom za preembaliranje izda pristojni organ.

Kadar se presortirajo izdelki različnega izvora, je potrebno oznako zdravstvene ustreznosti obrata za preembaliranje nalepiti na zadnjo plast embalaže iz obrata za preembaliranje.

2. Obrati za preembaliranje morajo vzpostaviti posebni registracijski sistem, ki pristojnemu organu omogoča sledljivost preembaliranega izdelka do obrata izvora.

Člen 3

Ta odločba je naslovljena na države članice.

V Bruslju, 16. decembra 1994

Za Komisijo

René Steichen

Član Komisije

[1] UL L 26, 31.1.1977, str. 85.

[2] UL L 62, 15.3.1993, str. 49.

--------------------------------------------------
ODLOČBA KOMISIJE

z dne 28. decembra 1994

o odobritvi načrta, ki ga je predložila Finska, za potrditev podjetij za potrebe trgovine s perutnino in valilnimi jajci znotraj Skupnosti

(94/964/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/539/EGS z dne 15. oktobra 1990 o pogojih za zdravstveno stanje živali, vezanih na trgovino s perutnino in valilnimi jajci znotraj Skupnosti ter uvoze iz tretjih držav1, kakor je bila spremenjena z Direktivo 93/120/ES2, in zlasti člena 3(2) Direktive,

ker je Finska s pismom z dne 21. oktobra 1994 poslala načrt Komisiji;

ker so načrt pregledali in ugotovili, da izpolnjuje zahteve iz Direktive 90/539/EGS in predvsem Priloge II k tej direktivi;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJI SKLEP:

Člen 1

Načrt, ki ga je Finska predložila za potrditev podjetij za potrebe trgovine s perutnino in valilnimi jajci znotraj Skupnosti, se odobri.

Člen 2

Finska sprejme zakone in druge predpise, potrebne za izvajanje načrta iz člena 1, najpozneje do 1. januarja 1995.

Člen 3

Ta odločba velja v skladu in z dnem začetka veljave Akta o pristopu Norveške, Avstrije, Finske in Švedske.

Člen 4

Ta odločba je naslovljena na države članice.

V Bruslju, 28. decembra 1994

Za Komisijo

Rene STEICHEN

Član Komisije

1 UL L 303, 31.10.1990, str. 6.

2 UL L 340, 31.12.1993, str. 35.
Sklep Sveta

z dne 7. marca 1994

o spremembi Sklepa 93/350 Euratom, ESPJ, EGS o spremembi Sklepa 88/591/ESPJ, EGS, Euratom o ustanovitvi Sodišča prve stopnje Evropskih skupnosti

(94/149/ESPJ, ES)

SVET EVROPSKE UNIJE JE

ob upoštevanju Sklepa Sveta 93/350/Euratom, ESPJ, EGS z dne 8. junija 1993 o spremembi Sklepa 88/591/ESPJ, EGS, Euratom o ustanovitvi Sodišča prve stopnje Evropskih skupnosti [1] in zlasti člena 3 Sklepa,

ker je po tako spremenjenem Sklepu 88/591/ESPJ, EGS, Euratom [2] Sodišče prve stopnje pristojno za obravnavanje in odločanje o dejansko vseh tožbah, ki jih vložijo fizične ali pravne osebe;

ker je bil glede na ukrepe trgovinske zaščite, sprejete na podlagi Pogodb o ustanovitvi Evropske skupnosti za premog in jeklo in Evropske skupnosti v primeru dampinga in subvencij, začetek veljavnosti Sklepa 93/350/Euratom, ESPJ, EGS odložen;

ker je treba glede na razvoj dogodkov določiti datum začetka veljavnosti tega dela zgoraj omenjenega sklepa,

SKLENIL:

Člen 1

"vendar pa se v zvezi s tožbami, ki jih vložijo fizične ali pravne osebe skladno z drugim odstavkom člena 33, členom 35 ter prvim in drugim odstavkom člena 40 Pogodbe ESPJ in ki se nanašajo na akte v zvezi z uporabo člena 74 omenjene pogodbe, ter v zvezi s tožbami, ki jih vložijo fizične ali pravne osebe skladno s četrtim odstavkom člena 173, tretjim odstavkom člena 175 in členom 178 Pogodbe ES in v zvezi z ukrepi za zaščito trgovine v smislu člena 113 te pogodbe v primeru dampinga in subvencij, za začetek veljavnosti določi 15. marec 1994."

Člen 2

Ta sklep začne veljati dan po objavi v Uradnem listu Evropskih skupnosti.

V Bruslju, 7. marca 1994

Za Svet

Predsednik

Th. Pangalos

[1] UL L 144, 16.6.1993, str. 21.

[2] UL L 319, 25.11.1988, str. 1.

--------------------------------------------------